**Tisztelt Szülők!**

**Kedves 6. osztályos Felvételiző!**

A felvételi eljárás során a felvételi összpontszám a tanuló általános iskolai eredményeiből és a központi írásbeli felvételi vizsgán szerzett pontokból tevődik össze. Szeretnénk azonban leendő diákjainkat személyesen is megismerni, ezért szervez gimnáziumunk felvételi elbeszélgetést a 6. osztályos tanulók számára.

A szóbeli elbeszélgetés helye: Egri Dobó István Gimnázium (Eger, Széchenyi u. 19.)

ideje: **2021. február 25. 13.00-16.00 óra között**.

A múlt héten elektronikus levélben értesítettük a szülőket a felvételi elbeszélgetés időpontjáról.

**Aki nem kapott értesítést, 14.30-ig fáradjon be az iskolába**, és jelentkezzen a kapunál, az ügyeletes tanárnál.

A terembeosztás a vizsga napján tekinthető meg az épületben.

**Mit hozzon magával a tanuló?**

* Személyazonosságot igazoló okmányt, vagy diákigazolványt.
* Általános iskolai bizonyítványát, vagy az 5. osztály év végi eredményének (jól olvasható) másolatát, valamint a 6. osztályos félévi értesítőjét, amennyiben azokat a jelentkezési laphoz nem mellékelték.
* A központi írásbeli felvételi vizsga értékelőlapját, amennyiben az írásbeli vizsgát nem az Egri Dobó István Gimnáziumban írta, és a jelentkezési laphoz sem mellékelték.

**Járványügyi protokoll:**

Az iskola portájánál testhőmérsékletet mérésére és kézfertőtlenítésre kerül sor. Az épület folyosóin a maszkviselés kötelező. A védőmaszk viselése a szóbeli beszélgetés alatt a vizsgázók számára ajánlott, de nem kötelező. A járványügyi előírások értelmében szülő sajnos nem kísérheti be gyermekét az épületbe.

Ha ezen a napon a tanuló beteg, vagy hatósági karanténban van, értesítsék az iskola titkárságát 13 óráig:

e-mail: [titkar@dobo-eger.edu.hu](mailto:titkar@dobo-eger.edu.hu)

tel.: +36 36 312-717

Üdvözlettel:

*Berkes Krisztián*

*intézményvezető*